Нобэ
Авиацэмрэ космонавтикэмрэ я дунейпсо махуэщ. 1961 гъэм Гагарин Юрий «Восток» кхъухьым ису дунейм щыяпэу хьэршым лъэтащ.
1606 гъэм пащтыхь Яков Езанэм Инджылызымрэ Шотландиемрэ я къэрал ныпыр къэщтэным теухуа унафэ ищIащ. Иджы ар Великобританием и къэрал бэракъщ.
1633 гъэм Италием щыщ физик, астроном Галилей Галилео и судыр Рим ящIэн щыщIадзащ. Ар ягъэкъуаншэрт Коперник Николай и Iуэху еплъыкIэхэр, Дыгъэм и хъуреягъыр ЩIым зы илъэсым къриубыдэу къызэрикIухьым теухуахэр, зэрыдиIыгъамкIэ.
1861 гъэм Урысейм и пащтыхь Александр ЕтIуа-нэм унафэ къыдигъэкIащ лэжьакIуэхэм папщIэ сымаджэщ Санкт-Петербург къыщызэIухыным теухуауэ.
1861 гъэм США-м Граждан зауэм, «Ищхъэрэмрэ Ипщэмрэ яку къыдэхъуа зауэ» зыфIащам, щыщIидзащ.
Урыс лъэпкъ театрыр зэфIэувэным хэлъхьэныгъэшхуэ хуэзыщIа драматург цIэрыIуэ, Петербург щIэныгъэхэмкIэ и академием и член-корреспонденту щыта, пьесэ щэ ныкъуэм щIигъу зи Iэдакъэм къыщIэкIа Островский Александр къызэралъхурэ илъэси 193-рэ ирокъу.
Урысей империем и щIыналъэ зыбжанэм я губернатору, къэралым и Министрхэм я Советым и иужьрей унафэщIу щыта Голицын Николай къызэралъхурэ илъэси 166-рэ ирокъу.
Урыс революционер, Ленин Владимир и къуэш нэхъыжь Ульянов Александр къызэралъхурэ илъэси 150-рэ ирокъу.
Актёр, СССР-м и цIыхубэ артист, РСФСР-м и Къэрал саугъэтыр зыхуагъэфэща Копелян Ефим къызэралъхурэ илъэси 104-рэ ирокъу.
Публицист, КъБР-м щэнхабзэмкIэ щIыхь зиIэ и лэжьакIуэ КIумыхъу Жылэбий къызэралъхурэ илъэс 87-рэ ирокъу.
Совет усакIуэ-уэрэдус Дербенёв Леонид къызэралъхурэ илъэс 85-рэ ирокъу.
Испанием щыщ оперэ уэрэджыIакIуэ цIэрыIуэ, къэрал куэдым я дамыгъэ лъапIэхэр зыхуагъэфэща Кабалье Монсеррат и ныбжьыр илъэс 83-рэ ирокъу.
ТхакIуэ, публицист Къущхьэунэ Алексей къызэралъхурэ илъэс 74-рэ ирокъу.
Эстрадэм и актёр, УФ-м щIыхь зиIэ и артист Гальцев Юрий и ныбжьыр илъэс 55-рэ ирокъу.
УФ-м атлетикэ псынщIэмкIэ щIыхь зиIэ и мастер, къэралым а спорт лIэужьыгъуэмкIэ и командэ къыхэхам и тренер нэхъыщхьэ, Олимп чемпион Борзаковский Юрий и ныбжьыр илъэс 35-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 17 — 19, жэщым градус 12 — 14 щыхъунущ.
